b'\n_START_ARTICLE_\nFoyn Harbour\n_START_PARAGRAPH_\nFoyn Harbour er en naturlig havn mellom Nansen Island og Enterprise Island i Wilhelmina Bay, utenfor vestkysten av Antarktishalv\xc3\xb8ya. Foyn Harbour ble i perioden 1912 til 1930 aktivt benyttet som ankringsplass for flytende hvalkokerier._NEWLINE_Foyn Harbour ble kartlagt av britene Thomas W. Bagshawe og Maxime C. Lester i 1921\xe2\x80\x9322, og ble navngitt av hvalfangere i omr\xc3\xa5det etter det flytende hvalkokeriet \xc2\xabSvend Foyn\xc2\xbb som benyttet havna som base samme sesong. Vraket av hvalkokeriet \xc2\xabGuvern\xc3\xb8ren\xc2\xbb , som brant i Foyn Harbour i 1915, er fremdeles synlig.'